छठ पर्व के तीसरे दिन (कार्तिक शुक्ल षष्ठी) 24 घंटे का निर्जल व्रत रखा जाता हैं, सारे दिन पूजा की तैयारी की जाती हैं और पूजा सामग्री को बांस की टोकरी में रखा जाता हैं. घर का कोई पुरूष सदस्य, पूजा सामग्री की टोकरी को अपने सिर पर रख लेता हैं और उसके साथ व्रती और घर के अन्य सदस्य नदी या तालाब की ओर चल देते हैं. नदी या तालाब के पास सामूहिक रूप से इकठ्ठा होकर सूर्य पूजा या अर्घ्य दान सम्पन्न करते हैं. भगवान् सूर्य को दूध और जल का अर्घ्य दिया जाता हैं तथा छठी मैया की प्रसाद से भरे सूप से पूजा की जाते है. यहाँ का दृश्य मेले के सामान लगता हैं.